徐鶴齡

徐鶴齡（），字仁甫，號蓉石，浙江杭州府海寧縣人，軍籍，明朝政治人物。

 生平 
嘉靖十六年（1537年）丁酉科浙江鄉試第五十九名舉人，十七年（1538年）中式戊戌科會試第二百四十七名，三甲第一百九十二名進士。十八年十一月选授陝西道試監察御史，次年实授，巡视两淮盐政，二十三年（1544年）正月出為山東按察司僉事《明世宗肅皇帝實錄·卷之二百八十二》：嘉靖二十三年正月癸亥 升雲南按察使朱紈、江西按察使鄭重俱為右布政使，浙江杭州府知府陳仕賢、直隸真定府知府唐時英、廣東廣州府知府胡鳳、福建福州府知府鄔紳俱為按察司副使，刑部署郎中張圭、浙江按察司僉事黃光升、江西按察司僉事繆宗周俱為布政使司右參議，湖廣道御史李延康、陝西道御史徐鶴齡、禮部員外徐緯、戶部員外劉志張朝聘、兵部員外劉光文俱為按察司僉事。紈、鶴齡俱山東，仕賢、光文俱湖廣，紳、鳳、宗周、朝聘俱四川，時英、圭俱貴州，延康河南，重山西，緯福建，光升浙江，志陝西。，剿灭汶上盗田斌及白莲妖僧惠金、杨惠、红罗女等，升本省沂兖道參議。《海宁县志》：徐鹤龄，字蓉石。嘉靖戊戌进士。官陕西道御史，巡视两淮鹾政，访豪商，置之法。有赢羡，悉报输之边。时权贵以无赂衔之。外转沂衮佥事，值蝗旱，设法赈之，遂益简卒，饬戎器为先事之防。汶上盗起，贼首田斌及白莲妖僧惠金、杨惠、红罗女等剪纸撒豆成兵曹，单濮阳诸郡邑，所在骚然。抚臣檄鹤龄剿之，辄伐山通迒，身先士卒。贼善飞刀取人，一日临阵，几为所中，乃用火攻下之，擒杨惠等，平其寨。按臣与抚不协，劾抚不能先期解散，鹤龄功遂不录，惟转参藩。时年四十耳，尚未举子，而父母在堂，因喟然曰：“幸也，向飞刃见婴，谁奉二亲者？”遂拂然还官，况萧然，躬亲袯襫，生三子。著有家训十余条，以为宗范。巡按山东御史党承赐弹劾徐鹤龄与知州李时新污滥不职，而河道总督詹瀚則言二人可用，吏部认为巡按御史廉访宜真，二十六年（1547年）十二月勒令鹤龄、時新二人冠带闲住。时年近四十，尚未举子，而父母在堂，拂衣归里，治家訓子，三十余年而卒。

 家族 
曾祖徐慶；祖父徐蘭；父徐文卿，號慎斋，冠帶生員。母王氏。重庆下。弟徐鶴翔。

参考文献

H
Category:海寧人
Category:軍籍進士
Category:明朝陝西道監察御史
Category:明朝山東按察司僉事
Category:明朝山東布政使司參議